Limbažu novada pašvaldības

priekšsēdētājam D. Straubergam

Lēmuma projekts

14.03.2024.

Lūdzu iekļaut Limbažu novada domes teritorijas attīstības un finanšu komitejas marta sēdes darba kārtībā zemāk minēto lēmuma projektu

**Par Limbažu novada pašvaldības domes saistošo noteikumu „Grozījumi Limbažu novada domes 2023. gada 28.septembra** **saistošajos noteikumos Nr.20 “ Par nekustamā īpašuma nodokļa atvieglojumiem Limbažu novadā” nodošanu sabiedrības viedokļa noskaidrošanai**

Ziņo Līga Viļčinska, I. Ģēģere

Pašvaldību likuma 44. panta pirmā daļa nosaka, ka dome var pieņemt saistošos noteikumus.

Saskaņā ar likuma „Par nekustamā īpašuma nodokli” 3.1 panta ceturto daļu, nosakot   
nekustamā īpašuma nodokļa atvieglojumus kopsakarā ar nodokļa likmi vai likmēm, pašvaldība ievēro sociālās atbildības principu, saskaņā ar kuru tā it īpaši ņem vērā nodokļa ietekmi uz sociāli   
mazaizsargāto un trūcīgo iedzīvotāju grupām.

Saskaņā ar likuma „Par nekustamā īpašuma nodokli” 5. panta trešo daļu, pašvaldības var izdot saistošus noteikumus, kuros paredzēti atvieglojumi atsevišķām nekustamā īpašuma nodokļa   
maksātāju kategorijām.

Saskaņā ar likuma „Par nekustamā īpašuma nodokli” 5. panta ceturto daļu, atvieglojumus   
atsevišķām nekustamā īpašuma nodokļa maksātāju kategorijām pašvaldības var noteikt 90 procentu,   
50 procentu vai 25 procentu apmērā no nekustamā īpašuma nodokļa summas.

Limbažu novada pašvaldība, īstenojot Eiropā noteikto zaļo kursu, piešķir nekustamā īpašuma nodokļa atvieglojumu Limbažu novadā deklarētām fiziskām personām (saimnieciskās darbības veicējiem) un juridiskām personām, kuru īpašumā, valdījumā vai lietošanā ir nekustamais īpašums Limbažu novada administratīvajā teritorijā - nodokļa maksātājiem par zemi, uz kuras bioloģiskās lauksaimniecības kontroles sistēmā reģistrēta fiziska vai juridiska persona veic bioloģiskās lauksaimniecības produkcijas ražošanu.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Atbilstoši Pašvaldību likuma 46. panta trešajai daļai 2024. gada saistošo noteikumu projekts tiks publicēts pašvaldības mājaslapā sabiedrības viedokļa noskaidrošanai.

Limbažu novada pašvaldības dome 2023. gada 28.septembrī pieņēma saistošos noteikumus Nr.20 “ Par nekustamā īpašuma nodokļa atvieglojumiem Limbažu novadā”.

Ņemot vērā, ka 2023.gada 13.decembrī Eiropas Komisija ir apstiprinājusi jaunus de minimis atbalsta regulējumus, t.i., Komisijas Regulu 2023/2831 par Līguma par Eiropas Savienības darbību 107. un 108. panta piemērošanu de minimis atbalstam, kas aizvietos 2013.gada 18.decembra Komisijas Regulu Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam, Limbažu novada pašvaldības domes 2023. gada 28.septembra saistošajos noteikumos Nr.20 “ Par nekustamā īpašuma nodokļa atvieglojumiem Limbažu novadā” ir jāveic grozījumi aizstājot Eiropas savienības Komisijas regulu Nr. 1407/2013 ar Eiropas savienības Komisijas regulu Nr. 2023/2831.

Ņemot vērā augstāk minēto un pamatojoties uz Pašvaldību likuma 10. panta pirmās daļas 1. punktu, 44. panta pirmo daļu, 46. panta trešo daļu, likuma „Par nekustamā īpašuma nodokli” 3.1 panta ceturto daļu, 5. panta 1.1 daļu, trešo daļu un ceturto daļu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Nodot saistošo noteikumu projektu „Grozījumi Limbažu novada domes 2023. gada 28.septembra saistošajos noteikumos Nr.20 “Par nekustamā īpašuma nodokļa atvieglojumiem Limbažu novadā” un tam pievienoto paskaidrojuma rakstu pašvaldības nolikumā noteiktajā kārtībā publicēšanai pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Centrālās pārvaldes Nekustamā īpašuma un teritorijas plānojuma nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Atbildīgo par lēmuma izpildi noteikt Centrālās pārvaldes Nekustamā īpašuma un teritorijas plānojuma nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.

Adresāti

L.Viļčinska, I.Ģēģere, I.Tiesnese